Държавен вестник, бр. 105, 2003 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  105
ДОПЪЛНИТЕЛНА РАЗПОРЕДБА
§ 1. По смисъла на този закон:
1. “Филм” е поредица от фиксирани по ка-
къвто и да е начин върху материален носител
свързани изображения, с каквато и да е дължина,
озвучени или не, възприемани като движеща се
картина, под формата на игрални, анимационни
и документални кинематографични произведе-
ния, предназначени за разпространение и показ.
2. “Български филм” е филм, който отгова-
ря поне на едно от следните условия:
а) има 19 точки съгласно приложение № 1;
б) има оригинална версия на български език
и поне двама от авторите са български гражда-
ни, единият от които е сценарист или режисьор;
в) финансовото участие на българския про-
дуцент е най-малко 20 на сто от бюджета на
филма и българските елементи са най-малко 15
точки съгласно приложение № 1.
3. “Европейски филм” е филм, който отго-
варя на следните условия:
а) европейските елементи са най-малко 15
точки съгласно приложение № 2;
б) продуциран е в по-голямата си част от един
или повече продуценти от европейските страни.
4. “Дебютен филм” е първият филм на ре-
жисьор извън процеса на обучение във висше
учебно заведение с продължителност до 30
минути за игрален и документален филм и до 3
минути за анимационен филм.
5. “Производство на филм” е художестве-
но-творчески процес, който обхваща следните
етапи: подготовка, снимки, монтаж, озвучава-
не и еталониране.
6. “Копие на филм” е траен материален но-
сител, върху който е фиксиран филмът, копи-
ран от оригинала по какъвто и да е начин, поз-
воляващ възпроизвеждането му впоследствие
и в други копия или правенето му достояние на
публиката непосредствено или с помощта на
каквото и да е устройство.
7. “Автор” е лице по смисъла на чл. 62, ал. 1
от Закона за авторското право и сродните му права.
8. “Показ” е прожектиране на филм с тър-
говска цел по какъвто и да е начин, с помощта
на каквото и да е устройство, на каквото и да
е място, достъпно за неограничен кръг лица.
9. “Киносалон” е зала или друго място,
включително на открито, снабдено с необходи-
мото оборудване и технически средства за по-
каз на филми с търговска цел.
10. “Разпространение” е продажба, замяна,
дарение, даване под наем или в заем, както и
предложението за продажба или даване под
наем, на копия от филми.
11. “Промоция” е всяка дейност, организи-
рана с цел популяризиране на филма и насърча-
ване на разпространението и продажбата му,
включително представянето му на национални
и международни прояви, кинофестивали и фил-
мови пазари.
12. “Среден приход за една прожекция” е
приходът от продадени билети за съответния
период, разделен на броя на прожекциите в него.
13. “Средностатистически бюджет на игра-
лен филм” е бюджет на игрален филм с дължи-
на над 2600 м (над 90 минути), заснет на 35-мм
филмова лента, изчислен на базата на отче-
тените разходи за завършените филми и бю-
джетните разходи на филмите в производство
за предходната година, включително разходи-
те за изработване на 5 копия за разпростране-
ние на филма, превод и субтитриране на два
чужди езика, както и разходите за реклама и
промоция в размер 10 на сто от сумата на бю-
джета, преизчислен по официалния индекс на
инфлация за предходната година.
14. “Средностатистически бюджет на доку-
ментален филм” е бюджет на документален
филм с дължина над 1600 м (над 60 минути),
заснет на 35-мм филмова лента, изчислен на
базата на отчетените разходи за завършените
филми и бюджетните разходи на филмите в про-
изводство за предходната година, преизчислен
по официалния индекс на инфлация за предход-
ната година.
15. “Средностатистически бюджет на анима-
ционен филм” е бюджет на анимационен филм,
определен на основата на една минута екранно
време, заснет на 35-мм филмова лента, изчис-
лен на базата на отчетените разходи за завър-
шените филми и бюджетните разходи на фил-
мите в производството за предходната година,
преизчислен по официалния индекс на инфла-
ция за предходната година.
16. “Глава на филм” е списък на основните
творчески и технически лица, взели участие в
създаването на филма, и на актьорите, изпъл-
няващи главни и поддържащи роли и роли със
специално участие.
17. “Пълнометражен филм” е филм с про-
дължителност над 70 минути.
18. “Повторно” е нарушението, извършено в
едногодишен срок от влизането в сила на наказа-
телното постановление, с което на нарушителя е
наложено наказание за същия вид нарушение.
19. “Продуцент” е лице по смисъла на чл. 62,
ал. 3 от Закона за авторското право и сродните
му права.
20. “Оригинал на филм” е материалният но-
сител, върху който е направен първоначалният
запис на филма и от който филмът може да
бъде възпроизведен в неограничен брой копия
по какъвто и да е начин.
21. “Международна копродукция” е филм с
участие и на български продуцент.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. (1) Министерският съвет в срок един
месец от влизането в сила на закона преобразу-
ва Националния филмов център към Минис-
терството на културата в Изпълнителна аген-
ция “Национален филмов център” към минис-
търа на културата.
(2) Дейността, имуществото, архивът, пра-
вата и задълженията, включително служебни-
те и трудовите правоотношения на служители-